לסלי פיליפס

לסלי סמואל פיליפס, CBE (באנגלית: Leslie Samuel Phillips; 20 באפריל 1924 – 7 בנובמבר 2022) היה שחקן אנגלי שהתפרסם בסרטי קולנוע בשנות ה-50 של המאה ה-20. הוא נהג לגלם דמות של אנגלי נעים הליכות ושובה לב עם מבטא מוגזם של המעמד הגבוה בסגנון של הקומיקאי טרי תומאס. אחר שזכה להצלחה בסדרת סרטי "Carry On" בקולנוע ובסדרת סרטי "הרופא"  המשיך להופיע בתפקידים רבים בקולנוע בהם בסרטי הארי פוטר ובקומדיות מצבים בטלוויזיה כמו גם על במת התיאטרון.

ביוגרפיה
בניגוד לדימוי של פיליפס בציבור, הוא הגיע מרקע של עוני. פיליפס נולד בטוטנהאם שבצפון לונדון, בנם של ססיליה מרגרט ושל פרדריק סמואל פיליפס שעבד בחברה לייצור תנורים באדמונטון. האוויר המזוהם בגופרית שבבית החרושת גרם לפרדריק למחלת לב ולבצקת, שהביאו למותו בגיל 44. בשנת 1931 עברה המשפחה לצ'ינגפורד אז באסקס והיום חלק מלונדון רבתי. פיליפס למד שם בבית ספר יסודי לארקסווד.

אמו הייתה זו שהחליטה לשלוח אותו לאקדמיית איטליה קונטי  לשיעורי הגייה כדי שייפטר מהמבטא הקוקני הטבעי שלו. באותה תקופה מבטא בולט היה מכשול רציני למי ששאף להיות שחקן. בעקבות לימודיו היה פיליפס המפרנס העיקרי של המשפחה כבר בגיל 14, וחסך מאימו חיי עוני.

קריירה
הופעת הבכורה של פיליפס בסרט קולנוע הייתה בהיותו ילד בשנות השלושים של המאה העשרים. בווסט אנד היה פיליפס שחקן מחליף של בינקי בומונט  ושל ה. מ טננט . ב-1938, בהיות בן 14, הופיע פיליפס יחד עם גריים מיור במחזה "Dear Octopus" בווסט אנד. במהלך מלחמת העולם השנייה הופסקו המופעים לעיתים קרובות בגלל צופרי האזעקות, ופיליפס נזכר באוטוביוגרפיה שלו "הצופים היו מתנדפים לעבר מרתפים ותחנות של רכבת תחתית". בגיל 16 שיחק פיליפס בדמות נער רחוב בסרט "הגנב מבגדאד" משנת 1940.

ב-1942 גויס פיליפס וקודם לדרגת רב-טוראי משנה בחיל התותחנים המלכותי. בזכות המבטא של המעמד העליון שרכש לעצמו הוא נשלח לקורס קצינים בקאטריק, וקיבל דרגת לֵיטננט שני ברגימנט הארטילריה המלכותי. באוטוביוגרפיה שלו הוא תיאר שסוללת הנ"מ שלו השמידה טילי V-1 גרמניים רבים ששוגרו לעבר בריטניה. ב-1944 הועבר לחיל רגלים של דרהאם, אבל מאוחר יותר הוכרז בלתי כשיר לשירות בגלל מחלה נוירולוגית שגרמה לו לשיתוק חלקי. בתחילה נשלח בטעות לבית חולים פסיכיאטרי, אבל אחר כך נשלח לטיפול בבית חולים מתאים למצבו.

אחרי שהשתחרר בדרגת לוטננט בדצמבר 1944, שיחק פיליפס בהתחלה בתיאטראות ובאולמות מיוזיק הול קודרים ושורצי עכברושים בצפון אנגליה. השינוי בקריירה שלו קרה בשנות החמישים של המאה העשרים, אז החל לשחק בדמות האנגלי הסטריאוטיפי. ב-1944 הופיע בסדרת הטלוויזיה "רובין הוד" בכיכובו של ריצ'רד גרין. התפקיד הראשי הראשון שלו בטלוויזיה היה ב-1952 בסיטקום "אשתי ז'קלין". קולו המפתה היה הסמל המסחרי שלו, כמו גם אמרות הכנף שהתבססו על אלה של השחקן טרי תומאס. השניים הופיעו יחד בפיילוט , סדרה שכל ההקלטות שלה אבדו מאז. הוא הופיע בשלושה מסרטי "Carry On" והם: "Carry On Nurse", "Carry On Teacher" ו-"Carry On Constable". אחרי הסרט האחרון אמר למפיק פיטר רוג'רס שאינו רוצה להשתתף יותר בסדרה, אם כי חזר ושיחק ב-1992 בסרט "Carry On Columbus". בשנות השישים החליף את דירק בוגרד בסרטי הקומדיה "הרופא". בין 1959 ל-1977 הופיע ברדיו בתפקיד ראשי בסדרת התסכיתים "The Navy Lark".

אחרי נישואיו לשחקנית אנג'לה סקאולר ב-1982 החליט פיליפס להתרחק מסוג הדמויות שאפיינו את עבודתו עד אז. הוא המשיך להופיע על במות התיאטרון ובהפקות טלוויזיוניות, וגם בתפקידי אופי בסרטים כמו "אימפריית השמש" (1987) בבימויו של סטיבן ספילברג והסרט "טומב ריידר" מ-2001. באותה שנה החל פיליפס להשתתף בסדרת סרטי הארי פוטר בדיבוב מצנפת המיון. ב-2001 שיחק בסרט "הארי פוטר ואבן החכמים", ב-2002 בסרט "הארי פוטר וחדר הסודות", וחזר לגלם את הדמות ב-2011 ב"הארי פוטר ואוצרות המוות" חלק שני. עוד שיחק פיליפס בקומדיות מצבים בריטיות בהן "Honey for Tea" עם פליסיטי קנדל, ובהופעות קמע בסדרות פופולריות כמו "The Bill".

ב-2006 שיחק פיליפס בסרטו של חניף קוריישי "ונוס" לצדו של פיטר או'טול. על תפקידו בסרט היה מועמד לפרס באפט"א לשחקן המשנה הטוב ביותר. בסרט זה הופיעה גם ונסה רדגרייב, ובתוספות של ה-DVD סיפר פיליפס שהוא עבד גם עם בנותיה וגם עם אביה מייקל רדגרייב (ב-1938).

ב-2006 יצאה לאור האוטוביוגרפיה של פיליפס "Hello" בהוצאת Orion ().

ב-1998 במסגרת חגיגות יום ההולדת של המלכה הוענק לפיליפס תואר קצין מסדר האימפריה הבריטית (OBE). ב-2008 הוענק לו תואר מפקד מסדר האימפריה הבריטית (CBE).

חיים אישיים
ב-30 במאי 1948 התחתן פיליפס עם אשתו הראשונה, פנלופה ברטלי. לבני הזוג נולדו ארבעה ילדים: קרוליין, קלודיה, אנדרו ורוג'ר.

ב-1962 היה לפיליפס רומן עם השחקנית קרוליין מורטימר , בתה של הסופרת פנלופי מורטימר. בשלב זה התגרשו פיליפס וברטלי.

אחרי מורטימר הייתה לפיליפס מערכת יחסים עם השחקנית ויקי לוק, אתה חי שלוש שנים. אחר כך הייתה לו מערכת יחסים עם אנג'לה סקאולר שהייתה נערת בונד.

ב-1981 כששהה פיליפס בסיור הופעות באוסטרליה נודע לו שפנלופה ברטלי מתה בשריפה. פיליפס בחר להמשיך בהופעות ולא להשתתף בהלוויה. מאוחר יותר הודה שמשפחתו מעולם לא סלחה לו על כך.

ב-1982 התחתנו פיליפ וסקאולר והם נשארו יחד עד מותה ב-11 באפריל 2011. סקאולר סבלה מסרטן המעי וגם מהפרעה דו־קוטבית. היא שמה קץ לחייה.

ב-20 בדצמבר 2013 התחתן פיליפס בשלישית, כשהוא בן 89, עם זארה קאר.

פיליפס היה אוהד של מועדון הכדורגל טוטנהאם הוטספר.

באוגוסט 2014 כשהיה במסע קניות בלונדון עם אשתו לקה פיליפס בשבץ. באוקטובר שוחרר מבית החולים. בינואר 2015 אושפז שוב אחרי התקף נוסף.

נפטר ב-7 בנובמבר 2022.

פילמוגרפיה
טלוויזיה
 שנה שם שם באנגלית תפקיד הערות 1952 My Wife Jacqueline טום ברידג'ר סיטקום 1955–1958 הרפתקאותיו של רובין הוד The Adventures of Robin Hood תפקידים שונים סדרת טלוויזיה 1956 Tracey and Me וולי פורסט סיטקום 1958 האיש הבלתי נראה H.G. Well's Invisible Man ספארו בפרק "Blind Justice" 1963 Our Man at St.Marks הכומר אנדרו עונה ראשונה 1963 Comedy Playhouse בפרק "Impasse" 1965 Comedy Playhouse בפרק "The Time and Motion Man" 1966 Foreign Affairs דניס פראודפוט סיטקום 1969 The Galton & Simpson Comedy בפרק "The Suit" 1970 The Culture Vultures ד"ר מייקל קנינגהאם סיטקום 1973 Casanova '73 הנרי ניוהאוס סיטקום 1988 רמפול Rumpole of the Bailey בוקי הורן בפרק "Rumpole and Portia" 1989 Summer's Lease ויליאם פוסדייק עיבוד לרומן מאת ג'ון מורטימר 1990 The Comic Strip Presents...: סר הוראס קוטלר בפרק  1990 Life After Life בויל פרק פיילוט 1990–1991 צ'אנסר Chancer ג'ימי בלייק 1994 Honey for Tea סר דיקי הובהאוס סיטקום 1994 The House of Windsor לורד מונטגיו ברמונדסי טלוויזיית גרנדה 1994 Love on a Branch Line לורד פלמבורו BBC 1994 מרדף בברמודה Bermuda Grace סר פיליפ הרדינג סרט טלוויזיה 1996 הרוח מטירת קנטרוויל The Canterville Ghost ג'ורג', לורד קאנטרוויל סרט טלוויזיה של ABC 2003 רציחות במידסומר Midsomer Murders גודפרי טיל בפרק "Painted in Blood" 2006 המופע של קתרין טייט The Catherine Tate Show 2008 Loose Women 2011 Sex and the Sitcom סרט דוקומנטרי

קולנוע
 שנה שם שם באנגלית תפקיד הערות 1940 הגנב מבגדאד The Thief of Bagdad 1946 The Magic Bow ללא קרדיט 1948 נעליים אדומות The Red Shoes ללא קרדיט 1949 Train of Events כבאי The Engine Driver 1951 Pool of London הארי המלח 1951 The Galloping Major כתב ללא קרדיט 1952 פורץ השחקים The Sound Barrier מבקר ללא קרדיט 1953 The Limping Man קמרון 1953 The Fake סטודנט 1953 Time Bomb ללא קרדיט 1954 You know What Sailors Are מזכיר בשגרירות 1955 As Long as They're Happy קופאי 1955 Value for Money רובג'ונס 1956 The Gamma People הווארד מיד 1956 The Big Money פקיד קבלה 1957 Brothers in Law מוכר בחנות 1957 הנשים Les Girls סר ג'רלד רן 1957 The Smallest Show on Earth רובין קרטר 1957 The Barretts of Wimpole Street הארי ביוון 1957 High Flight בלייק 1957 Just My Luck ריצ'רד לאמב 1958 I Was Monty's Double מייג'ור דוסון 1959 Carry On Nurse ג'ק בל 1959 The Angry Hills ריי טיילור 1959 Carry On Teacher אליסטר גריג 1959 The Man Who Liked Funerals סיימון הורד 1959 The Navy Lark לוטננט פוטר 1959 Night We Dropped a Clanger תומאס 1959 This Other Eden כריספין בראון 1959 Ferdinando I, re di Napoli פאט 1960 Carry On Constable טום פוטר 1960 רופא מאוהב Doctor in Love ד"ר טוני בורק 1960 Inn for Trouble ג'ון בלצ'ר 1960 No Kidding 1960 Please Turn Over ד"ר הנרי מנרס 1961 In the Doghouse ג'ימי פוק-אפטון 1961 Raising the Wind מרווין יוז 1961 Watch Your Stern ביל פנשו 1961 A Weekend with Lulu טימותי גריי 1961 Very Important Person ג'ימי קופר 1962 היום הארוך ביותר The Longest Day 1962 Crooks Anonymous דנדי פורסדייק 1962 The Fast Lady פרדי פוק 1963 Father Came Too! רודי צ'יפפילד 1965 You Must Be Joking! בעל צעיר 1966 Doctor in Clover ד"ר גסטון גרימסדייק 1967 Maroc 7 ריימונד לואו 1970 Doctor in Trouble ד"ר אנתוני בורק 1970 Some Will, Some Won't סיימון ראסל 1971 The Magnificent Seven Deadly Sins דיקי 1972 Not Now, Darling גילברט בודלי 1973 Don't Just Lie There, Say Something! סר ויליאם מייוורינג-בראון 1975 La Mosca Hispanica (Spanish Fly) מייק סקוט 1975 Not Now, Comrade קומנדר רימינגטון 1985 זיכרונות מאפריקה Out of Africa סר ג'וזף 1986 מונה קרלו Monte Carlo בלדווין סדרת טלוויזיה 1987 אימפריית השמש Empire of the Sun מאקסטון 1989 סקנדל Scandal לורד אסטור 1990 המסע אל הרי הירח Mountains of the Moon מר ארונדל 1991 המלך ראלף King Ralph גורדון האליוול 1992 Carry On Columbus המלך פרדיננד 1993 The Changeling ורמנדרו 1995 Das Karussell des Todes סר ג'ון סרט טלוויזיה 1996 אוגוסט August פרופ' אלכסנדר בלת'ווייט 1996 Caught in the Act סידני פישר 1997 התן The Jackal וולברטון 1998 The Orgasm Raygun דיבוב סרט קצר 2000 להציל את גרייס Saving Grace כומר 2001 טומב ריידר Lara Croft: Tomb Raider וילסון 2001 הארי פוטר ואבן החכמים Harry Potter and the Philosopher's Stone מצנפת המיון דיבוב 2002 Arthur's Amazing Things דיבוב 2002 הארי פוטר וחדר הסודות Harry Potter and the Chamber of Secrets מצנפת המיון דיבוב 2002 מכנסי הרעם Thunderpants שופט 2004צ'רצ'יל: שנות הוליווד Churchill: The Hollywood Years לורד ו'ראף 2004 מיליונים Millions לסלי פיליפס 2007 ונוס Venus איאן 2009 Is There Anybody There? רג' 2011 פריחה מאוחרת Late Bloomers ליאו 2011 הארי פוטר ואוצרות המוות Harry Potter and the Deathly Hallows Part 2 מצנפת המיון דיבוב 2012 After Death ג'רמיה ג'ונס

לקריאה נוספת
 Phillips, Leslie (2006). Hello: The Autobiography. Orion Publishing Group. .

קישורים חיצוניים

 ריאיון עם לסלי פיליפס The Den of Geek interview: Leslie Phillips


הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:קומיקאים בריטים
קטגוריה:מדבבים בריטים
קטגוריה:מפקדים במסדר האימפריה הבריטית
קטגוריה:אנשי צבא בריטים במלחמת העולם השנייה
קטגוריה:בריטים שנולדו ב-1924
קטגוריה:אנגלים שנפטרו ב-2022